**Nagradna igra »Vklopi razum, zahtevaj račun!« v letu 2017**

Nova nagradna igra, v kateri sodelujejo fizične osebe (potrošniki), poteka od 1. 1. 2017 do 31. 12. 2017. Prireja se v štirih zaporednih krogih:

* 1. krog od 1. 1. 2017 do vključno 31. 3. 2017,
* 2. krog od 1. 4. 2017 do vključno 30. 6. 2017,
* 3. krog od 1. 7. 2017 do vključno 30. 9. 2017,
* 4. krog od 1. 10. 2017 do vključno 31. 12. 2017.

V vsakem krogu nagradne igre, skupaj štirikrat, se izžrebajo tri nagrade:

|  |  |
| --- | --- |
| 1-krat denarna nagrada »**Paket računov**« v vrednosti | 10.000 EUR |
| 1-krat denarna nagrada »**Storitve**« v vrednosti | 10.000 EUR |
| 1-krat denarna nagrada »**eDavk**i« v vrednosti | 10.000 EUR |
| Skupaj | 30.000 EUR |

**1. Denarna nagrada »Paket računov« v vrednosti 10.000 EUR:**

Paket računov se tvori, ko potrošnik zbere 10 računov različnih izdajateljev. Sodelovati je mogoče na tri načine:

***1. Preko mobilne aplikacije »Preveri račun«***

Aplikacija je enaka, kot je bila za nagradno igro v letu 2016, vendar jo mora potrošnik posodobiti. Za Android je posodobitev že na voljo, za iOS in Windows Phone pa bo na voljo v naslednjih dneh.

V aplikaciji potrdite, da sprejemate pravila nagradne igre, in vnesite svojo davčno številko. Nato pošljite Finančni upravi RS podatke o računu in ga preverite.

Ko to v posameznem krogu naredite na desetih računih različnih izdajateljev, se vam samodejno oblikuje paket računov, s katerim sodelujete v nagradni igri. V posameznem žrebanju lahko sodelujete z več paketi računov. Z istim računom lahko sodelujete le enkrat.

***2. Preko spletne aplikacije »Preveri račun«***Preko [spletnega portala](https://blagajne.fu.gov.si:9005/) vstopite v aplikacijo za preverjanje računov. Postopek je podoben kot pri mobilni aplikaciji.

**3.** ***Po pošti***  
Deset računov različnih izdajateljev skupaj z osebnimi podatki pošljite v kuverti na naslov:  
*Finančna uprava RS  
»Vklopi razum, zahtevaj račun!«  
p. p. 270  
1001 Ljubljana****V kuverto ne pozabite priložiti svoje davčne številke!***

**2. Denarna nagrada »Storitve« v vrednosti 10.000 EUR:**



Za nagrado »Storitve« se vam oblikuje srečka storitve, ko preverite račun za opravljeno storitev. V četrtem krogu nagradne igre, ki se je začel 1. oktobra 2017, je za posebno nagrado »Storitve« v višini 10.000 EUR mogoče sodelovati tudi z računi naslednjih dejavnosti:

- astrologov, spiritistov, vedeževalcev, bioenergetikov, radiestezistov ipd.,

- alternativnih oblik zdravljenja (npr.: akupunktura, homeopatija, kiropraktika, refleksoterapija ipd.),

- taksistov,

- cvetličarn (tudi prodaja rezanega cvetja in drugega enoletnega cvetja v vrtnarijah in pri drugih pridelovalcih le-tega).

Računi mojstrov, ki opravljajo storitve na domu, avtomehanikov in vulkanizerjev, frizerskih, kozmetičnih in pedikerskih salonov ter dejavnosti za nego telesa se bodo v nagradni igri upoštevali še naprej.

Natančen seznam storitev na domu je določen v [dodatku k pravilom](http://www.fu.gov.si/fileadmin/Internet/Medijsko_sredisce/Nagradna_igra/Dodatek_k_pravilom.pdf).

**Za nagrado »Storitve« se torej oblikuje srečka za vsak preverjeni račun.**

Za omenjeno nagrado je mogoče sodelovati na dva načina:

1. **Preko mobilne aplikacije »Preveri račun«**Aplikacija je enaka, kot je bila za nagradno igro v letu 2016, vendar jo mora potrošnik posodobiti.
2. **Preko** [**spletne aplikacije**](https://blagajne.fu.gov.si:9005/#/home) **»Preveri račun«**

V aplikaciji pred potrditvijo ujemanja računa preverite, ali gre za račun za zgoraj navedene storitve ter ga ustrezno označite in pošljete fotografijo. **Izvirnik računa morate v tem primeru obvezno hraniti do izteka roka za izplačilo nagrade »Storitve«**. Račun se vam šteje tudi kot en račun izdajatelja za oblikovanje paketa računov. Z istim računom za nagrado »Storitve« lahko sodelujete le enkrat.

**Po navadni pošti sodelovanje za to nagrado ni mogoče!**

**3. Denarna nagrada »eDavki« v vrednosti 10.000 EUR:**



Udeleženec sodeluje v posameznem krogu nagradne igre za nagrado »eDavki« s srečko eDavki, ki se oblikuje po izvajanju dejanj in aktivnostmi na zaprtem portalu eDavki.

**Udeleženec se mora v sistem eDavki registrirati - imeti mora digitalno potrdilo.**

### Kako začnete uporabljati eDavke?

Kratka [navodila z učnim videom](http://www.fu.gov.si/fileadmin/Internet/Davki_in_druge_dajatve/Poslovanje_z_nami/e_Davki/Opis/Kako_zacnem_uporabljati_eDavke.pdf) o pridobitvi in prevzemu digitalnega potrdila, prijavi in vstopu v eDavke.

Po opravljeni registraciji na zaprtem portalu eDavki potrdite pravila nagradne igre.

Za srečko eDavki se v posameznem krogu nagradne igre šteje:

* registracija kvalificiranega digitalnega potrdila
* en istovrsten uspešno vložen elektronski dokument iz seznama dokumentov, objavljenega na portalu eDavki, za katerega ni predpisana obvezna oddaja preko portala eDavki
* en vpogled v informativni izračun dohodnine (obrazec Doh-IID)
* en vpogled v eKatico zavezanca in
* en vpogled v informativni izračun obresti.

Odnosi z javnostmi

Finančna uprava RS